club47031643
Аракы...
Бистиҥ чакта бастыра кижиликтиҥ кöкси тыны jок немелерди баштапкы jерге тургузат. Орустап айтса «материальные ценности преобладают над душевными». Озодоҥ бери кандый да болзо кижиге кижи баалу болор учурлу, jе бисте андый эмес. Тöгÿнди тудуп тöгÿнге уйманала, бойыстыҥ jолысты, jÿрÿмисти бойыстыҥ ла колдорысла бöктöп, кирлеп ТУЙУКТАНЫП jÿредис. Кудайга бÿтпей, Кудайды jамандап, бурулап турадыс. Бу jÿрÿмниҥ учуры неде деп, кылыктанып.. Тескерлеп .…..Ол ÿстинеҥ бош салынып jакшыны аракыдаҥ табадыс. Аракыны Кудай эдип ого бажырадыс.
 Аракы - кереги jок неме ол, аракыла улус ойноп jат, аракыны jакшызынат. Сÿÿнчи болзо аракыны амзагылайт, кунукчылду болзо ойто ло аракыны амзагылайт, бала чыкса «бала чыкан» деп аракыны ичкилейт, кижи öлзö «кижи öлгöн» деп аракыны ичкилейт. Аракы ол jаман, ол öлÿм ле корон деп jартаза улус бÿтпей турган ба кандый, билерис билерис дежеер анаҥ….. Ӱзе ле немеде бойыныҥ jакшызы ла jаманы бар, jе аракыда jакшыны качан да тапазаар. Кöп улус бойыныҥ тöрööн-тугандарын аракыдаҥ улам jылыйткан. Бистиҥ jаш ÿйе де аракыдаҥ улам jоголорго jетти. «У того народа есть будущее, у которого есть здоровая молодежь. » Чындап та….

Эмдиги jаш ÿйе, ол албатыныҥ jÿрÿми.
Кезик балдар мынайда бойлорын токынадат: «Кажыла кÿн ичип турган эмезим, байрамдар ла сайын, кичик ичкенинеҥ неме болереер? »-деп. Болереер. Jаш, jараш бойысты ÿреп, каныс ажыра (генетически) аракыны бис бойыстыҥ балдарыска берер аргабыс бар. Оноҥ улам шыркалу, оору балдар чыгып jат, ол база ла эне-адага кÿч айалга эдет. Эмди андый балдар кöптöзö, бÿткÿл албатыла эмдеерге болушсас кÿчис jетпес. Оныҥ учун сананып аракы ичпеектер. Ачу сыра бажынаҥ су-кадыгысты ÿреп jадыс, кийнинеҥ ойто ло Аржан сууларга барып, Кудайдаҥ су-кадык сурайдыс. Кайда бистиҥ уйадыс ?.